|  |  |  |
| --- | --- | --- |
| **בנק ישראל**דוברות והסברה כלכלית | \\portals\DavWWWRoot\sites\boi\about\Mitug\DocList\Logo Bank of Israel 2 color\Logo Bank of Israel 2 color.jpg | ‏ירושלים,‏‏ ‏י"ז בטבת, תשפ"ג‏‏‏‏‏10 בינואר 2023 |

הודעה לעיתונות:

**מינויה של הגב' לימור גרובגלס לראש אגף מסלקות במחלקת מערכות תשלומים וסליקה**

בתום הליך מכרז שה­­­­תקיים בבנק ישראל, נבחרה הגב' לימור גרובגלס לתפקיד ראש אגף מסלקות במחלקת מערכות תשלומים וסליקה.

לגב' גרובגלס ניסיון מקצועי של כ 25 שנים. לימור החלה את עבודתה בבנק ישראל לפני כ-17 שנים, בהן שימשה במגוון תפקידים, ביניהם לקחה חלק בהקמת מערכת זה"ב (RTGS) והקמת והובלת תחום בדיקות הקבלה של המערכת. החל משנת 2017 לימור מנהלת את יחידת טכנולוגיה בבנקאות בפיקוח על הבנקים - יחידה אותה הקימה. במסגרת זו הובילה רפורמות ושינויים במערכת הבנקאות בתחום הטכנולוגי, אשר חלקן משפיעות עלינו ישירות כצרכנים, ואף הובילה את הקמתם וביסוסם של תהליכי אכיפה בתחומי ניהול הסיכון הטכנולוגי. בתפקידיה הקודמים בבנק ישראל לימור ניהלה את יחידת המטה בחטיבת טכנולוגיית המידע ובין היתר ניהלה פרויקט אסטרטגי חוצה-חטיבות. לימור הינה רו"ח במקצועה, בעלת תואר ראשון בחשבונאות וכלכלה מהאוניברסיטה העברית בירושלים ותואר שני במשפטים (במסלול לרו"ח ללא תיזה) מאוניברסיטת בר אילן - אותו סיימה בהצטיינות.

למחלקת מערכות תשלומים וסליקה בבנק ישראל תפקיד מהותי בעיצוב מערך התשלומים בשוק הפיננסי ובהטמעת השינויים המתרחשים בתחום התשלומים. אגף המסלקות במחלקה מנהל את המערכות תוך שמירה על יציבותן והבטחת פעילותן התקינה לצד קידום חדשנות אשר, בין היתר, מאפשר חיבור והשתתפות על-ידי גופים חדשים.

בתפקיד חשוב זה גב' גרובגלס תוביל את ניהולן של שתי מערכות קריטיות אשר מופעלות על-ידי בנק ישראל, מערכת זיכויים והעברות בזמן אמת (מערכת "זה"ב") ומסלקת השיקים. מערכות אלה מהוות בסיס איתן להתנהלותם של חלקים ניכרים של המגזר הפיננסי במשק, הן מבחינה עסקית והן מבחינה טכנית.

מנהל מחלקת מערכות תשלומים וסליקה, מר עודד סלומי: "בנק ישראל ממשיך להוביל בסביבה משתנה בתחום התשלומים. לצד שמירה על יציבות איתנה במערכות התשלומים, ובפרט אלו המופעלות ע"י בנק ישראל, אנו פותחים את השוק לשחקנים חדשים. בהובלתה של לימור גרובגלס, אגף המסלקות ימשיך להוביל שינוי שוק בכך שיאפשר לגופים חדשים, כולל חוץ-בנקאיים, להצטרף ולהשתתף במערכות ליבה של בנק ישראל ושל המשק. הגופים המצטרפים צפויים להביא הצעות ערך חדשות ושיפור שירותים פיננסיים לציבור בישראל. הידע והנסיון של לימור בתחומים משיקים יוסיפו ערך רב לעשייתה של המחלקה. ברצוני להודות לגב' רונית ציטיאט שסיימה את תפקידה כמנהלת האגף לאחר שנים רבות של עשייה בתחום".